b"\n_START_ARTICLE_\nOsciloskopas\n_START_PARAGRAPH_\nOsciloskopas (lot. oscillo\xc2\xa0\xe2\x80\x93 si\xc5\xabbuoju + gr. skopeo\xc2\xa0\xe2\x80\x93 stebiu) (dar \xc5\xbeinomas kaip oscilografas, skopas) yra elektros signalo formos steb\xc4\x97jimo ir matavimo prietaisas. Signalas da\xc5\xbeniausiai stebimas kaip dviej\xc5\xb3 matavim\xc5\xb3 grafikas, kur 'Y' a\xc5\xa1is rodo tiriamo signalo amplitud\xc4\x99, o horizontali 'X' a\xc5\xa1is rodo laiko reik\xc5\xa1m\xc4\x99. Nors 'Y' a\xc5\xa1is rodo elektros \xc4\xaftampos reik\xc5\xa1m\xc4\x99, panaudojus paprastas priemones, bet koks tiriamas parametras gali b\xc5\xabti konvertuojamas \xc4\xaf \xc4\xaftamp\xc4\x85. Da\xc5\xbeniausiai osciloskopai naudojami tirti besikartojan\xc4\x8dius signalus, ta\xc4\x8diau \xc5\xa1iuolaikiniai skaitmeniniai osciloskopai leid\xc5\xbeia tirti ir vienetin\xc4\xaf impuls\xc4\x85 ar nesikartojan\xc4\x8di\xc4\x85 signal\xc5\xb3 sek\xc4\x85._NEWLINE_Oscilografas (lot. oscillo\xc2\xa0\xe2\x80\x93 si\xc5\xabbuoju + gr. \xce\xb3\xcf\x81\xce\xb1\xcf\x86\xcf\x89\xc2\xa0\xe2\x80\x93 ra\xc5\xa1au) termino kilm\xc4\x97 kilo i\xc5\xa1 to, kad pirmieji osciloskopai rezultatus ra\xc5\xa1ydavo \xc4\xaf fotojuost\xc4\x85 ar fotopopieri\xc5\xb3. Taigi, signalas buvo \xe2\x80\x9eu\xc5\xbera\xc5\xa1omas\xe2\x80\x9c. \xc5\xa0is terminas naudojamas rus\xc5\xb3 kalboje (\xd0\xbe\xd1\x81\xd1\x86\xd0\xb8\xd0\xbb\xd0\xbe\xd0\xb3\xd1\x80\xd0\xb0\xd1\x84) ir d\xc4\x97l to labai prigijo ir Lietuvoje._NEWLINE_Osciloskopai naudojami daugelyje mokslo, medicinos ir pamon\xc4\x97s \xc5\xa1ak\xc5\xb3. Standartiniai osciloskopai da\xc5\xbeniausiai naudojami elektronikoje. Ta\xc4\x8diau yra ir specializuoti osciloskopai kurie naudojami medicinoje- registruoti kardiogramas ar encefalogramas, mechanikoje- steb\xc4\x97ti vibracijas.\n_START_SECTION_\nKonstrukcija\n_START_PARAGRAPH_\nSenovi\xc5\xa1kas, klasikinis osciloskopas buvo gaminamas panaudojant kineskop\xc4\x85 kaip pagrindin\xc4\x99 rodymo ir atminties detal\xc4\x99. Elektron\xc5\xb3 spindulys da\xc5\xbeniausiai valdomas elektrostatiniu lauku su keturiom plok\xc5\xa1tel\xc4\x97m, po por\xc4\x85 kiekvienai a\xc5\xa1iai. 'X' a\xc5\xa1is valdoma pj\xc5\xabklo formos signalu, o \xc4\xaf 'Y' a\xc5\xa1\xc4\xaf siun\xc4\x8diamas sustiprintas tiriamas signalas. Kineskopo priekin\xc4\x97 sienel\xc4\x97 padengiama specialiu liuminiforu kuris turi kiek ilgesn\xc4\xaf \xc5\xa1vyt\xc4\x97jimo laik\xc4\x85, tod\xc4\x97l prab\xc4\x97g\xc4\x99s spindulys paliek\xc4\x85 \xc5\xa1vytin\xc4\x8di\xc4\x85 linij\xc4\x85 kuri atitinka signalo form\xc4\x85. Specialios elektrin\xc4\x97s grandin\xc4\x97s atlieka signalo sinchronizacijos, spindulio gesinimo ir pj\xc5\xabklo signalo valdymo funkcijas. Sinchronizuotas osciloskopas rodo besikartojant\xc4\xaf signal\xc4\x85 toje pa\xc4\x8dioje ekrano vietoje, tod\xc4\x97l matomas ry\xc5\xa1kus ir stabilus signalo vaizdas._NEWLINE_\xc5\xa0iuolaikinis, skaitmeninis osciloskopas gaminamas visai kitaip. Sustiprintas bei normalizuotas tiriamas signalas skaitmenizuojamas su greitu analogas-kodas keitikliu (ADC) ir rezultatas \xc4\xafra\xc5\xa1omas \xc4\xaf operatyvin\xc4\x99 atmint\xc4\xaf. V\xc4\x97liau duomenys apdorojami kompiuteriu ir rezultatas rodomas ekrane."